།དུས་འཁོར་སྡོམ་ཆེན་སོགས་ཀྱི་ཆོ་ག་བཞུགས་སོ། །
-::,
དེ་ནས་གནས་པ་བདུན་པ་སློབ་མ་དང་སྐུ་གཟུགས་ལ་སོགས་པ་ཐམས་ཅད་རབ་ཏུ་
གནས་པའི་གནས་པ་སྟོན་པ་ནི། འདིར་དཔལ་མཆོག་གི་དང་བོའི་སངས་རྒྱས་ལས་རབ་ཏུ་
གནས་པའི་ཆོ་ག་འཇམ་དཔལ་གྱིས་ཚིགས་སུ་བཅད་པ་བཞི་བརྟག་པའི་བརྒྱ་བ་ལ་སོགས་པས་
ཕྱུང་བ་ནི་འགྲེལ་བཤད་ཀྱིས་དགྲོལ་བར་བྱ་སྟེ། ཀླུ་དང་ཞེས་པ་ལ་སོགས་པ་ནི་འདིར་དང་བོར་
འཆད་པར་འགྱུར་བའི་སེམས་ཅན་གཞུག་པའི་དོན་གྱི་ཀུན་རྫོབ་ཀྱི་བུམ་པ་ལ་སོགས་པའི་
དབང་སྐུར་བ་རྣམས་ཀྱིས་མངོན་པར་དབང་བསྐུར་ཏེ། དེ་ནས་རྒྱུད་ཀྱི་ཚིག་དོནཐམས་ཅད་
ཤེས་ཤིང་བླ་མ་གཞན་ལ་མི་བསྟེན་པའི་དམ་བཅའ་བ་ལ་གནས་པའི་སློབ་མ་ནི་རྡོ་རྗེ་སློབ་དཔོན་
དཀྱིལ་འཁོར་དུ་དབང་སྐུར་བའི་བདག་པོ་ཆེན་པོར་བྱ་བའི་སླད་དུ་བླ་མའི་མས་འོག་ནས་
འབྱུང་བ་ལྟར་དབང་བསྐུར་བར་བྱའོ། །དེ་ཡང་དབང་བདུན་ཐོབ་ནས་ཀྱེ་དཔལ་ལྡན་བླ་མ་ཁྱེད་
ཀྱི་བཀའ་དྲིན་ལས་ནི་ད་ནི་བདག་གིས་བདེ་བར་གཤེགས་པའི་ལམ་ཐམས་ཅད་ཤེས་སོ་ཞེས་བླ་
མ་ལ་ཞུ་བ་བྱས་ནས་དམ་བཅའ་བ་བྱ་སྟེ། ཇི་ལྟར་ན་དུས་འདི་ནས་བརྩམས་ཏེ་ཁྱོད་དང་སངས་
རྒྱས་དང་བྱང་ཆུབ་སེམས་དཔའ་རྣམས་སྤངས་ནས་བླ་མ་གཞན་བསྟེན་པར་མི་བགྱིའོ། །ཞེས་བྱ་
བས་སོ། །དེ་ལྟར་ཡོན་ཏན་ཐམས་ཅད་དང་ལྡན་པའི་སློབ་མ་དམ་བཅའ་བ་ལ་གནས་པ་གཟིགས་
ཏེ། དེ་ནས་སྔར་བརྗོད་པའི་རྒྱལ་བ་དང་རྣམ་པར་རྒྱལ་བའི་བུམ་པ་དང་བཅས་པས་བུམ་པ་
རྣམས་ཀྱིས་དབང་བསྐུར་ཏེ། དེ་དག་ཀྱང་ཀླུ་ཞེས་པ་བརྒྱད་དམ་བཞིའམ། རྒྱལ་བའི་བུམ་པ་
321

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
གཅིག་གིས་དཀྱིལ་འཁོར་གྱི་བདག་པོ་རྣམ་པ་གསུམ་པོ་ཉིད་ལ་དབང་སྦྱིན་པར་བྱ་སྟེ། དེ་ལ་
ཀླུ་རྣམས་ཀྱིས་དགེ་སློང་རྡོ་རྗེ་འཛིན་པ་ལའོ། །བཞི་ཡིས་དགེ་ཚུལ་ལའོ། །གཅིག་གིས་ཁྱིམ་པ་
དགེ་བསྙེན་ལ་སྟེ། དེ་ལྟར་ཞེས་བཏོན་ལ། སྔར་གསུངས་པའི་ཆོ་གས་ནོར་བུའམ་གསེར་གྱི་རང་
བཞིན་གྱི་བུམ་པ་དག་གམ་རྒྱལ་བོ་ཞེས་བོས་ནས་སའི་རང་བཞིན་གྱི་བུམ་པ་རིན་ཆེན་ལྔ་དང་
བཅས་པ་སྨན་དང་དྲི་དང་འབྲུ་ལ་སོགས་པ་དང་ལྡན་པའི་བུམ་པ་རྣམས་ཀྱིས་སློབ་མ་དབང་
སྐུར་རོ། །ཇི་ལྟར་དབང་སྐུར་ན་འདིར་དཀྱིལ་འཁོར་གྱི་ཁང་བའི་ཕྱི་རོལ་ཏུ་མཉམ་པའི་སའི་
ཆར་ཁྲུ་བཞི་བར་བ་ལྔའི་རེ་ཁྭ་བྱས་ནས་དབུས་སུ་རྒྱབ་ཁྲུ་གཉིས་པའི་པདྨ་འདབ་མ་བརྒྱད་པ་
མཚན་མ་ལྔ་དང་བྲལ་བ། ཁ་དོག་སྣ་ཚོགས་པའོ། །འདི་ཉིད་ནི་དགེ་སློང་གི་གདན་གྱི་པདྨ་སྟེ་
ཤིང་སྟན་གྱི་སྟེང་དུ་ཚོན་སྣ་ལྔ་ཡིས་བྲི་བར་བྱའོ། །པདྨ་དེའི་དབུས་ཀྱི་སྟེང་དུ་དགེ་སློང་བཀོད་
ནས་བུམ་པ་བརྒྱད་རྒྱལ་བ་དང་རྣམ་པར་རྒྱལ་བ་དག་དང་བཅས་པ་བཅུ་ཡིས་ཁྲུས་བྱས་ཏེ། བུ་
མོ་གཟུགས་མཛེས་ཤིང་རྒྱན་ཐམས་ཅད་ལྡན་པ་བུ་མ་སྐྱེས་པ་བརྒྱད་དང་། གཞོན་ནུ་མ་སྐྱེ་
གནས་མ་ཉམས་པ་གཉིས་ཀྱི་མགོ་བོར་ཅོད་པན་དང་དར་དཔྱངས་དང་ཕྱག་རྒྱ་དང་བཅས་
བཅིངས་ཏེ་ཁྲུས་བྱའོ། །དེ་ལྟར་དགེ་སློང་རྡོ་རྗེ་འཛིན་པར་བྱས་ཞེས་སྟོན་ནས། དགེ་སློང་རྡོ་རྗེ་
འཛིན་པར་དབང་སྐུར་བར་བྱས་པས་བདུན་རྣམས་ལ་ནི་རྡོ་རྗེའི་དབྱུག་པ་ཞེས་པ་ལྟར་གདུག་པ་
ཅན་བདུད་ཀྱི་རིགས་ཐམས་ཅད་སྡིགས་ཤིང་འཇོམས་པར་བྱེད་པའི་མཆོག་རྡོ་རྗེ་སེམས་དཔར་
དབང་སྐུར་སློབ་དཔོན་གང་གི་ངུར་སྨྲིག་གི་གོས་མཐོང་བ་ཡིས་ཀྱང་ལྷ་མིན་འབྱུང་བའི་རིགས་
ཐམས་ཅད་སྐྲག་ནས་སའི་འོག་ཏུ་འགྲོ་ཞིང་འབྱེར་བྱེད་དོ། །ཞེས་པ་སྟེ། དེ་ལྟར་ན་ཀླུའི་བུམ་པ་
དག་གིས་ནི་དཔལ་ལྡན་ཅོད་པན་བཅིངས་ཏེ་ནོར་གྱི་འདབ་མ་ཅན་གྱི་པདྨར་དབང་བསྐུར་བར་
བྱའོ། །དགེ་ཚུལ་ལ་ཡང་དར་དཔྱངས་བཅིང་བར་བྱ་སྟེ་བུ་མོ་བཞི་དང་གཞོན་ནུ་མ་གཉིས་ཀྱིས་
322

༄༅། །དུས་འཁོར་སྡོམ་ཆེན་གྱི་དཀྱིལ་ཆོག་སོགས་བཞུགས་སོ།
དར་དཔྱངས་ཕྱག་རྒྱ་དང་བཅས་པ་བཅིངས་ཏེ་རྡུལ་ཚོན་གྱི་པདྨ་སྤངས་ཤིང་རེ་ཁྭ་ལྔ་བྱས་པའི་
དཀྱིལ་འཁོར་ཁྲུ་དོ་གྲུ་བཞི་བའི་དབུས་སུ་པདྨ་མེད་པའི་ཤིང་སྟན་འབའ་ཞིག་བྱིན་ནས་ཁྲུས་
བྱའོ། །དེ་ལྟར་དབང་སྐུར་བ་ལས་སློབ་དཔོན་འབྲིང་བོའོ། །དེ་ནས་ཕྱག་རྒྱ་ལ་ནི་ཞེས་པ་དགེ་
བསྙེན་ལ་མཐེ་བོང་གི་རྡོ་རྗེ་སྟེ་རྡོ་རྗེའི་སོར་གདུབ་བྱིན་ནས་དཔལ་ལྡན་རྒྱལ་བའི་བུམ་པ་དང་།
རྣམ་པར་རྒྱལ་བ་དུང་གིས་སམ།
རྣམ་པར་རྒྱལ་བའི་བུམ་པ་གཅིག་གིས་བུ་མོ་གཅིག་དང་
གཞོན་ནུ་མ་གཅིག་གིས་ཁྲུས་བྱའོ། །འདིར་ནི་པདྨ་དང་བྲལ་བ་རེ་ཁྭ་ལྔ་བོ་སྤངས་ཤིང་སྤྱིའི་བྱུག་
པ་ཞེས་པ་གཤེར་ཚོན་དཀར་བོས་རེ་ཁྭ་གསུམ་པའི་དཀྱིལ་འཁོར་ཁྲུ་གང་བ་བྱས་ནས་ཤིང་སྟན་
མེད་པར་ཐུན་མོང་གི་ལ་ཕལ་བའི་ཞེས་འདོན་པ་ལྟར་གདན་བྱིན་ལ་ཁྲུས་བྱས་ཏེ་སློབ་དཔོན་ཐ་
མ་ལའོ། །དེ་ལྟར་རིམ་པ་ཇི་ལྟ་བ་བཞིན་དུ་སློབ་དཔོན་ཆེན་པོ་ལ་དབང་སྟེགས་ཁྲུ་བཞི་བ་དང་།
འབྲིང་བོ་ལ་ཁྲུ་གཉིས་པ་དང་། ཐ་མ་ལ་ཁྲུ་གཅིག་པའི་གདན་བྱས་ནས་དགེ་སློང་དང་དགེ་ཚུལ་
དང་ཁྱིམ་པ་དགེ་བསྙེན་རྣམས་ལ་རྡོ་རྗེ་སློབ་དཔོན་གྱིས་དབང་སྐུར་བ་དང་རྒྱུད་བསྟན་པས་
དོན་དུ་གསུང་ངམ་ཞེས་པ་ལ། ཚིག་གི་ཞེས་བཏོན་ནས་ཚིག་ཙམ་གྱི་སྒོ་ནས་རྗེས་སུ་གནང་བ་
སྦྱིན་པར་བྱའོ། །
དེ་ནས་དབང་གི་རྣམ་པར་དག་པ་གསུངས་པ་ནི། དང་བོར་ཞེས་པ་ལ་སོགས་པ་སྟེ།
འདིར་དང་བོར་དབང་བདུན་པོ་ཆུ་ཡི་མིང་ཅན་དག་ལ་མངོན་པར་དབང་སྐུར་བར་གྱུར་པ་ནི་ས་
བདུན་པར་ལུང་བསྟན་པའི་ཕྱིར་སྔགས་ཀྱི་ཚུལ་ལ་དགེ་བསྙེན་དུ་བརྗོད་དེ། དེ་ན་སྔགས་ཀྱི་
དགེ་བསྙེན་ཉིད་དུ་འགྱུར་རོ། །བུམ་པའི་དབང་སྐུར་བ་ལ་ཡང་སྔགས་ཀྱི་ཚུལ་ལ་དགེ་ཚུལ་དག་
ཏུ་འགྱུར་ཏེ་ས་བརྒྱད་པ་མི་གཡོ་བ་ཐོབ་པར་ལུང་བསྟན་པའི་ཕྱིར་སངས་རྒྱས་ཀྱི་སྲས་པོ་སྟེ།
རྒྱལ་བུ་གཞོན་ནུའོ་ཞེས་པའི་དོན་ནོ། །དེ་ནས་གསང་བའི་དབང་ལ་སྔགས་ཀྱི་དགེ་སློང་དུ་
323

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
འགྱུར་ཏེ། ས་དགུ་བ་ལེགས་པའི་བློ་གྲོས་སུ་ལུང་བསྟན་པའི་ཕྱིར་སངས་རྒྱས་ཀྱི་རྒྱལ་ཚབ་
བོ། །དེ་ནས་གོང་མ་ནི་གསུམ་པའི་ཕྱེད་པ་ལ་ཡང་སྟེ་ཞེས་པ་གསུམ་པ་ཤེས་རབ་ཡེ་ཤེས་ཀྱི་
དབང་ལ་མངོན་པར་དབང་སྐུར་བ་ནི། གནས་བརྟན་རྒན་པོ་སྐྱེ་དགུའི་བདག་གཅེས་པ་ཆོས་
སྟོན་པར་བྱེད་པ་དང་སློབ་མ་སྡུད་པའི་བྱེད་པ་བོར་འགྱུར་ཏེ། ས་བཅུ་བ་ཆོས་ཀྱི་སྤྲིན་ལ་ལུང་
བསྟན་པའི་ཕྱིར་སངས་རྒྱས་གཉིས་པ་ཉིད་དོ། །དེ་བཞིནདུ་ངེས་པར་ཡང་དག་པར་བརྗོད་པ་
ལས་བཅོམ་ལྡན་འདས་ཀྱི་གསུངས་པ། འཇིག་རྟེན་སྐུ་གསུམ་སྟེ་དེ་ཁོ་ན་ཆོས་ཀྱི་དབྱིངས་ཀྱི་
ངོ་བོར་འགྱུར་བ་མེད་པའི་ཕྱིར་གཞོན་ནུ། ལུས་སམ་སྐུ་ཐམས་ཅད་སྐྱེད་རྒྱུ་ནི་གཉིས་སུ་མེད་པ་
བདེ་བ་ཆེན་པོའི་ངོ་བོའི་སྐྲ་གཅིག་པུའོ། །དེ་ཉིད་ཕྱག་རྒྱ་གསུམ་ལས་མཆོག་ཡིན་པའི་ཕྱིར་
དང་། དངོས་གྲུབ་ཐམས་ཅད་ཀྱི་མཆོག་ཡིན་པས་གནས་བརྟན། ཏིང་ངེ་འཛིན་གྱི་རིམ་པས་ཡེ་
ཤེས་རྒན་པའི་ངོ་བོས་རྒན་པོ། བཞི་བ་འདས་པའི་འོད་གསལ་གྱི་ཡེ་ཤེས་ཀྱི་གཟུགས་ཅན་དུ་
སྲོག་ཆགས་ཀུན་བསྐྱེད་པའི་ཕྱིར་སྐྱེ་དགུ་ཀུན་གྱི་བདག་གོ །དཀར་ནག་གི་ཆ་བཅུ་དྲུག་པ་
གཉིས་གཅིག་པའི་ངོ་བོས་སུམ་ཅུ་རྩ་གཉིས་མཚོན་པར་བྱ་བས་མཚན་ཏེ། དེ་འཛིན་པས།
སུམ་ཅུ་རྩ་གཉིས་མཚན་འཆང་བ། །ཆོས་ཐམས་ཅད་རོ་གཅིག་པ་ཐམས་ཅད་ཀྱི་འདོད་བྱ་ཡིན་
པས་སྡུག་གུ། རང་བྱིན་གྱིས་བརླབས་པའི་རིམ་པ་གསལ་བའི་ལྟ་བས་ཆོག་མི་ཤེས་པའི་ཕྱིར་
འཇིག་རྟེན་སྐུ་གསུམ་གཅིག་པ་ཉིད་ཀྱིས་ནམཛེས་པའོ་ཞེས་དང་། དེ་བཞིན་དུ་འཁོར་ལོ་
བཞིའི་ལྟེ་བར་གནས་པས་རླུང་ཉི་ཁྲུ་བཞི་སྟོང་བཞི་བརྒྱ་འགགས་པས་མི་གཡོ་བ་ཐོབ་པས་ཕྱིར་
མི་ལྡོག་པ་ཉོན་མོངས་དབང་དུ་གྱུར་པས་ཕྱིར་མི་འོང་། རྩ་མཐའ་དག་བདེ་བ་ཆེན་པོའི་ཚུལ་དུ་
ཐོབ་པས་འདྲེན་པ་རང་རྒྱལ། མ་འཕོ་བའི་ཚུལ་གྱིས་ཁུ་བ་རྩ་ཐམས་ཅད་དུ་འཕོ་བས་བསེ་རུའི་
ཚུལ་འཁོར་ལོ་དྲུག་གི་པདྨའི་ལྟེ་བར་རྟོག་པ་ཉོན་མོངས་སྡུག་བསྔལ་ལས་ངེས་པར་འཐོན་པས་
324

༄༅། །དུས་འཁོར་སྡོམ་ཆེན་གྱི་དཀྱིལ་ཆོག་སོགས་བཞུགས་སོ། །
༼༣༽
ངེས་འབྱུང་སྣ་ཚོགས། བདེ་བ་ཆེན་པོའི་ཚུལ་ཉིད་བྱུང་བ་ལས་བྱུང་བ། འབྱུང་བ་ལྔ་རྣམས་ཀྱི་
རྒྱུ་བྱེད་པའི་སྟོང་བ་གཉིས་སུ་མེད་པ་གཅིག་པུའི་བདག་ཉིད་ཀྱིས་འབྱུང་བ་ཆེན་པོ་རྒྱུ་གཅིག་
གོ །འདོད་ཡོན་ལྔ་ལ་སྤྱོད་ཀྱང་ཉོན་མོངས་པ་དང་བྲལ་བའི་དགེ་སློང་། རྫོགས་པའི་བྱང་ཆུབ་
ཀྱི་དབང་ལས་ཉོན་མོངས་རྣམ་རྟོག་གི་དགྲ་ཀུན་བཅོམ་པས་དགྲ་བཅོམ། མ་རིག་པ་མཐའ་
དག་སྤངས་པས་ཟག་པ་ཟད། · འོད་གསལ་དུ་ཞུགས་པའི་རང་བཞིན་གྱིས་འདོད་ཆགས་དང་
བྲལ་བའི་བདེ་ཆེན་ཉམས་སུ་མྱོང་བས་འདོད་ཆགས་དང་བྲལ་བ། ཁུ་རྡུལ་གཙུག་ཏོར་དང་ནོར་
བུ་བརྟན་པས་དབང་ཡུལ་ཐམས་ཅད་ཟིལ་གྱིས་གནོན་པས་སམ། དབང་བོ་གཉིས་སྦྱོར་ལས་མ་
སྐྱེས་པའི་དབང་བོ་ཐུལ། འདོད་ཡོན་ལྔ་ལ་སྤྱོད་པས་སྔོན་མེད་པའི་བདེ་བ་ངོ་མཚར་བ་ཐོབ་
པས་བདེ་བ་རྙེད་པ། མི་འཕོ་བའི་བདེ་བ་ཉམས་པའི་འཇིགས་པ་མེད་པས་འཇིགས་མེད་ཐོབ།
ལྷན་སྐྱེས་ཀྱི་དགའ་བའི་རྩི་ཆེན་པོ་དང་ལྡན་པས་ལུས་ངག་སེམས་ཀྱི་གཡེང་བའི་མེ་མཐའ་དག་
ཞི་བའི་བསིལ་བར་གྱུར་པ། ཆགས་པ་ཆགས་བྲལ་ལ་སོགས་པས་མ་གོས་པའི་ཕྱིར་རྙོག་པ་མེད།
ཅེས་དང་། དེ་བཞིན་དུ་ཁུ་བ་མི་མཛད་པའི་ཕྱིར་མགོ་ཟླུམ། ཕུང་ཁམས་དབང་ལ་སོགས་རང་
བཞིན་མེད་པར་བྱེད་རྟུལ་ཞུགས་ཆེན་པོ་འཆང་། ཁུ་བ་མི་འཛག་པས་ཚང་
ག་པས་ཚངས་པར་སྤྱོད་པ། དེ་
ཕྱིར་རྟུལ་ཞུགས་མཆོག་འཛིན་པ། མཆོག་ཏུ་བདེ་བས་གང་བའི་སངས་རྒྱས་ཀྱི་ཆོས་ཐམས་ཅད་
མངོནདུ་བྱེད་པས་དཀའ་ཐུབ་མཐར་ཕྱིན། རྟག་ཏུ་རྡོ་རྗེ་པདྨ་སྦྱོར་བ་གོམས་པས་ཐིག་ལེའི་
དབུས་སུ་དབུགས་དྲུག་ཐིམ་པར་བྱེད་པས་ཐིག་ལེ་རྡོ་རྗེའི་རྩེར་བཟའ་བའི་མཚན་ཉིད་ཅན་གྱི་
དཀའ་ཐུབ་ཆེན་པོ་དང་ལྡན་པའོ། །སྦྱོར་བ་དྲུག་ཡོངས་སུ་རྫོགས་པས་བསམ་གྱིས་མི་ཁྱབ་པའི་
བདེ་བ་ཆེན་པོའི་ཆུ་བོར་རྟག་ཏུ་བཀྲུས་པས་གཙང་གནས། ལྷན་སྐྱེས་ཀྱི་དགའ་བའི་ངོ་བོས་
དམ་པ། མི་འགྱུར་བདེ་བའི་ངོ་བོས་གོ་ཏ་མ་ཤཱཀྱ་ཐུབ་པ་ལའོ། །ཡི་གེ་ལྔའི་ཕྱིར་ཧཾ་གི་རྣམ་པ་
325

དོང་པཎ་ཆེན་གྱི་གསུང་འབུམ་ཆེན་མོ།
དེ་བཞིན་གཤེགས་པ་ལྔའི་བདག་ཉིད་ཅན་གྱི་ནཱ་ད་ཁོང་དུ་ཆུད་ནས་སྤྱི་བོར་ཐིམ་ནས་རྟག་པའི་
རླུང་ཐམས་ཅད་མི་རྒྱུ་བས་བྲམ་ཟེ་ཡན་ལག་དྲུག་བསྡུས་པའི་ཚངས་པའི་གནས་ཡན་ལག་བཞི་
བ། བསམ་གཏན་བཞིའི་ཞལ་བཞིའི་རང་བཞིན་ལས་རང་བཞིན་གྱི་འོད་གསལ་སྟོང་ཉིད་སྙིང་
རྗེ་དབྱེར་མེད་ཀྱི་ཡེ་ཤེས་ཀྱི་ཚངས་དེ་ཉམས་སུ་མྱོང་བས་ཚངས་པ་ཤེས། དགའ་བ་ཚངས་པའི་
ངོ་བོ་ཉིད་ཅེས་པས་ཚངས་པ་དེའི་དགའ་བ་ཐོབ་པས་མྱ་ངན་འདས་པ་ཚངས་པ་ཐོབ། སྟོང་
ཉིད་མྱོང་བས་ནམ་མཁའ་ཇི་སྲིད་བར་འཇིག་པ་མེད་པའི་བདེ་བ་ཐོབ་པས་གྲོལ་བ་ཐར་པ་ཐོབ་
ཉིད་ཀྱིས་རྣམ་གྲོལ་གྱི་ལུས་འཛིན་པས་རྣམ་གྲོལ་ལུས། རང་བཞིན་གྱིས་ཆགས་སོགས་འཆིང་
པའོ། །ཡང་དག་པའི་ཡེ་ཤེས་ཀྱི་མེས་རྡུལ་མུན་སྙིང་སྟོབས་ཐལ་བར་བྱས་པའི་ཕུང་བོའི་ངོ་བོ་
བ་དང་བྲལ་བའི་འདོད་ཡོན་ལ་ལོངས་སྤྱོད་པས་ཆགས་ཆེན་ཡོངས་སུ་ཤེས་པ་ཐོབ་པའི་ཕྱིར་
རྣམ་གྲོལ་ཏེ་བཅོམ་ལྡན་འདས་སོ། །
གཟུང་འཛིན་ལ་སོགས་པས་སེམས་
རྟག་ཏུ་དགེ་བས་ཞི་བ་ཉིད་ཅེས་པས་སྟོང་ཉིད་ཡེ་ཤེས་ཀྱི་རང་བཞིན་གྱི་ཕྱིར་ཞི་བ།
།ས་པས་སེམས་ཀྱི་རྣམ་གཡེང་ཞི་བའི་ཞི་བ་ཉིད་དེ་བརྗོད་བྱ་རང་བཞིན་
གཙོ་བོར་གྱུར་པའི་བཤད་པའོ། །ཡང་ན་བུམ་དབང་སྐུར་བས་ས་བརྒྱད་པ་འཐོབ་པའི་ཕྱིར་
འཇིག་རྟེན། ལུས་ངག་ཡིད་གསུམ་གྱི་ཁུ་བ་འཕོ་མེད་པས་ཕྱིར་མི་ལྡོག་པའི་བྱང་ཆུབ་སེམས་
དཔར་གྱུར་ལ། རྒྱལ་ཚབ་ཏུ་མ་གྱུར་པས་རྒྱལ་བས་སྲས་ཀྱི་གཞོན་ནུར་གྱུར་པས་འཇིག་རྟེན་
གསུམ་ན་གཞོན་ནུའི་སྐུའོ། །གསང་དབང་སྐུར་བའི་ས་དགུ་བ་འཐོབ་པའི་ཕྱིར་རྒྱལ་བའི་སྲས་
སྔ་མ་ལས་གཅིག་ཤོས་རྒྱལ་ཚབ་ཏུ་གྱུར་པའོ། །ཤེས་རབ་ཡེ་ཤེས་ཀྱི་དབང་སྐུར་བས་ས་བཅུ་
ཐོབ་པས་སངས་རྒྱས་གཉིས་པར་གྱུར་པས་གནས་བརྟན། དེའི་ཕྱིར་གནས་སྐབས་བཞི་ལས་
རྒན་པའི་གནས་སྐབས་ཐོབ་པས་རྒན་པ། ཆོས་ཀུན་སྟོན་པ་དང་སློབ་མ་ཀུན་གྱི་བདག་པོར་
326

༄༅། །དུས་འཁོར་སྡོམ་ཆེན་གྱི་དཀྱིལ་ཆོག་སོགས་བཞུགས་སོ། །
जब है
གྱུར་པས་སྐྱེ་དགུའི་བདག ལྟེ་བར་གནས་པའི་རྩ་སུམ་ཅུ་རྩ་གཉིས་ཀྱི་ཁམས་མི་འཕོ་བས་སུམ་
ཅུ་རྩ་གཉིས་མཚན་འཆང་བ། ཡིད་དུ་འོང་བའི་དགའ་བ་སྡུད་པས་སྡུག་གུ། འཇིག་རྟེན་གསུམ་
གྱི་བདེ་བ་ལ་མཆོག་ཏུ་གྱུར་པའི་མི་འཕོ་བའི་བདེ་བ་ཐོབ་པས་འཇིག་རྟེན་གསུམ་ན་མཛེས།
ཞེས་དང་། དེ་བཞིན་དུ་མི་འཕོ་བའི་ཚུལ་ཁྲིམས་ཀྱི་དབང་གིས་ས་བརྒྱད་པ་ཐོབ་པའི་ཕྱིར་མི་
ལྡོག་པ་དེའི་ཕྱིར་འཛག་བདེའི་དབང་གིས་སླར་འཁོར་བར་ལྡོག་པས་ཕྱིར་མི་འོང་། འདྲེན་པ་
རྩའི་ཀུན་སྤྱོད་དོ། །ཞེས་པ་ལྟར་འཁོར་ལོ་དྲུག་གི་ལྟེ་བ་ནས་ལྟེ་བར་ཁུ་བ་སྟེང་དུ་བསྒྲོད་པས་
འདྲེན་པ། ངག་གི་རང་བཞིན་གྱི་རླུང་འཕོ་བ་མེད་པས་རང་རྒྱལ་བསེ་རུའི་ཚུལ་འཆང་བ།
ཁམས་གསུམ་ངེས་པར་འབྱུང་བའི་ལམ་སྣ་ཚོགས་སྟོང་བ་ཉིད་གཟུགས་ཤེར་ཕྱིན་ལས་བྱུང་བ་
སྟེ་དེ་ཉིད་ཁམས་ལྔའི་རླུང་འཕོ་བ་མེད་པར་གྱུར་པས་འབྱུང་བ་ཆེན་པོ། སྒྲིབ་བྲལ་གྱི་རླུང་ཤེར་
ཕྱིན་གྱི་རྒྱུ་གཅིག་པུ་ལས་སྐྱེས་པའོ། །གསང་དབང་སྐུར་བས་ས་དགུ་བ་ཐོབ་སྟེ་སྔགས་ཀྱི་དགེ་
སློང་དུ་གྱུར་པས་དགེ་སློང་བདུད་ཉོན་མོངས་ཀྱི་དགྲ་བཅོམ་པའོ། །ཤེས་རབ་ཡེ་ཤེས་ཀྱི་དབང་
བསྐུར་བས་ས་བཅུ་ཐོབ་སྟེ་འཕོ་བའི་བག་ཆགས་སངས་པས་ཟག་པ་ཟད།
འཛག་བདེ་ལ་
ཆགས་པ་དང་བྲལ་བའི་འདོད་ཆགས་བྲལ་བ། དབང་བོ་ཡུལ་འཛིན་པའི་སྒྲིབ་པ་དང་བྲལ་བའི་
དབང་བོ་ཐུལ། འགྱུར་མེད་བདེ་བ་རྙེད་པས་ཁུ་བ་འཕོས་པའི་ཆགས་པ་དང་
་ཆགས་པ་དང་བྲལ་བ་ལས་སླར་
འཁོར་བའི་སྡུག་བསྔལ་དུ་འཇུག་པ་མེད་པའི་སྡུག་བསྔལ་གྱིས་འཇིགས་པ་མེད་པའི་གོ་འཕང་
ཐོབ་ལ། ཉོན་མོངས་ཀྱི་གདུང་བ་དང་བྲལ་བའི་བསིལ་བར་གྱུར་པ། རྟོག་པའི་རྙོག་པ་མེད་པའི་
ཡེ་ཤེས་ཀྱི་སྐུ་ཐོབ་པའོ་ཞེས་པ་དང་། དེ་བཞིན་དུ་བུམ་དབང་སྐུར་བའི་སྐྱེ་གནས་སུ་བསྲུབས་
པ་ལས་བྱང་སེམས་མི་གཡོ་བའི་ཕྱིར་མགོ་ཟླུམ་གྱི་ཚངས་པར་སྤྱོད་པས་རྟུལ་ཞུགས་ཆེན་པོ་
འཆད་པའི་དགེ་ཚུལ་དུ་གྱུར་པའོ། །དེ་ནས་གསང་དབང་སྐུར་མི་འཕོ་བའི་ཚངས་པར་སྤྱོད་
327

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
པའི་རྟུལ་ཞུགས་ཀྱི་མཆོག་དགེ་སློང་གི་སྡོམ་པ་དང་ལྡན་པར་འགྱུར་ལ། ཤེས་རབ་ཡེ་ཤེས་ཀྱི་
ད